גיטה אלפאר

גיטה אלפאר (במקור רגינה קלופר עד 1917,<ref>A Belügyminisztérium 1917. évi 38671. sz. rendelete. MNL-OL 30789. mikrofilm 737. kép 2. karton.</ref> בהונגרית: Alpár Gitta; בודפשט, 5 בפברואר 1903<ref>A Színészkönyvtár.hu lapján a téves 1900-as születési dátum szerepel.</ref> – פאלם ספרינגס,<ref>A Színészkönyvtár.hu-n tévesen Los Angelesnek van megadva a halálozási hely.</ref> 17 בפברואר 1993) הייתה שחקנית יהודייה-הונגרייה-אמריקאית, זמרת אופרה ואופרטה בעלת קול סופרן קולורטורה. אביה היה איגנץ קלופר, החזן והמנצח על המקהילה של בית הכנסת הגדול של בודפשט ברחוב דוהאני.

== ביוגרפיה ==
גיטה אלפאר בשנת 1932
רגינה קלופר (גיטה אלפאר) נולדה במשפחה יהודית כבתם של איגנץ קלופר (1871–1955)<ref></ref> ושל הרמינה שפיצר (1874–1962).<ref></ref> משנת 1919 הייתה סטודנטית של בלה סבאדוש ושל לורה הילגרמן באקדמיה למוזיקה ע"ש פרנץ ליסט. בינואר 1924, במקום ארז'י שאנדור, ניתנה לה ההזדמנות לשיר את תפקיד "לקמה" באפרה של ליאו דליב בבית האופרה של בודפשט. היא הוחתמה מייד על חוזה וכבר באותו החודש ערכה את הופעת הבכורה שלה כגילדה באופרה ריגולטו של ג'וזפה ורדי. ב-23 באוגוסט 1924 היא שרה לראשונה (אחר כך בסדרות) את תפקידה של מדי באופרטה "הנערות הן שלוש" (Három a kislány) בתיאטרון קיראי. עם התפקיד הזה, במכה אחת, הפכה לחביבת הקהל. ב-26 במרץ 1925, ברובע 5 בבודפשט, נישאה לקורנל שטנגל, יזם, בנם של דוד שטנגל ושל אילונה רוט.<ref>[https://familysearch.org/ark:/61903/3:1:S3HT-6SPS-26P?mode=g&i=49&wc=92Q2-7MW%3A40678301%2C51334101%2C1077268801%3Fcc%3D1452460&cc=1452460 A házasságkötés bejegyezve Budapest V. ker. polgári házassági akv. 143/1925. folyószám alatt.]</ref> הנישואים התפרקו מאוחר יותר.<ref>A budapesti királyi törvényszék 36. P.33107/1932-3. sz. ítélete.</ref>

בשנים 1925–1927 הייתה חברה בלהקת האופרה של מינכן ובשנים 1927–1933 באופרה של ברלין (Staatsoper) בתחילת 1933, לאחר השתלטות הנאצים על גרמניה, היא עברה לווינה. בשנת 1936 נישאה לתעשיין שוודי ועברה ללוס אנג'לס. בשנת 1941, לבקשתו של רנה קלייר, שיחקה בתפקידה האחרון, בסרט "הלהבה של ניו אורלינס" (The Flame of New Orleans) ולאחר מכן, עד מותה, חיה במנותק מהבמה ומהקולנוע בביתה בפאלם ספרינגס.

בשנת 1932 השתתפה בבכורת האופרטה של פאל אברהם "הנשף בסאבוי". הצלחותיה הגדולות ביותר היו באופרה הספר מסביליה ובאופרטה "הלנה היפה". כחברה ב-Staatsoper Berlin, הופיעה לעיתים קרובות כאורחת ב"תיאטרון העיר" בבודפשט<ref>a mai Erkel Színházban</ref> (כיום תיאטרון ארקל) ובבתי האופרה גדולים באירופה, עם הצלחה ללא עוררין בכל מקום.

בשנת 1987 הוענק לה בברלין ה-Golden Band למפעל חיים. ב-26 ביולי 1989, בסנטאנדרה, ב"בית הקפה נוסטלגיה", הוצגה ההצגה "הליידי בוורוד", על חייה כאמנית. היצירה נכתבה על ידי טיבור מיקלוש.<ref>[http://www.szinhaziadattar.hu/ Színházi Adattár]</ref>

== תפקידי אופרה ==
* ליאו דליב: לקמה
* ורדי: לה טרוויאטה
* ורדי: ריגולטו
* רוסיני: הספר מסביליה
* ריכרד שטראוס: אביר הוורד
* מוצרט: חליל הקסם

== תפקידי אופרטה ==
* אופנבאך: הלנה יפה
* פרנץ להאר: Schön ist die Welt (העולם יפה)
* קרל מילוקר: Die Dubarry
* קארל מילוקר: סטודנטים מתחננים
* פאל אברהם: הנשף בסבוי
* פרנץ שוברט: שלוש הן הנערות

== סרטיה ==
<div class="mw-content-ltr">
* Gitta entdeckt ihr Herz (1932) - סרט גרמני
* Die - oder keine (1932) - סרט גרמני
* Ball im Savoy (1935) - סרט אוסטרי-הונגרי
* I Give My Heart (1935) - סרט אנגלי
* Le Disque 413 (1935) - סרט צרפתי
* Guilty Melody (1936) - סרט אנגלי
* Everything in Life (1936) - סרט אנגלי
* Mr. Stringfellow Says: No (1936) - סרט אנגלי
* The Flame of New Orleans (1941) -סרט אמריקאי
* „Ganz Berlin lag ihr zu Füßen: Gitta Alpar” - תוכנית הטלוויזיה הגרמנית ZDF (1987)
* Mosaik - Treffpunkt der Generationen - סדרת טלוויזיה גרמנית
</div>

== לקריאה נוספת ==
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0039.html גיטה אלפאר]
** Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4 ([http://mek.oszk.hu/02100/02139/html/sz01/113.html לקסיקון הונגרי לאמנות הבמה])
* [https://web.archive.org/web/20080101070848/http://www.szineszkonyvtar.hu/contents/a-e/alparelet.htm מסלול חיים מפורט יותר]

== קישורים חיצוניים ==

* 

== הערות שוליים ==

קטגוריה:זמרות אופרה יהודיות הונגריות
קטגוריה:שחקניות קולנוע וטלוויזיה יהודיות הונגריות
קטגוריה:בוגרות האקדמיה למוזיקה ע"ש פרנץ ליסט
קטגוריה:מהגרות מהונגריה לארצות הברית
קטגוריה:בודפשט: אישים
קטגוריה:שחקני קולנוע וטלוויזיה יהודים הונגרים
קטגוריה:יהדות בודפשט
קטגוריה:אמריקאיות שנולדו ב-1903
קטגוריה:אמריקאים שנולדו ב-1903
קטגוריה:אמריקאיות שנפטרו ב-1991
קטגוריה:אמריקאים שנפטרו ב-1991